CELEX: 62022CN0141
Language: sk
Date: 2022-02-28 00:00:00
Title: Vec C-141/22: Návrh na začatie prejudiciálneho konania, ktorý podal Landesgericht für Zivilrechtssachen Graz (Rakúsko) 28. februára 2022 – TLL The Longevity Labs GmbH/Optimize Health Solutionsmi GmbH a BM

16.5.2022   
            
            
               SK
            
            
               Úradný vestník Európskej únie
            
            
               C 198/25
            
         
      Návrh na začatie prejudiciálneho konania, ktorý podal Landesgericht für Zivilrechtssachen Graz (Rakúsko) 28. februára 2022 – TLL The Longevity Labs GmbH/Optimize Health Solutionsmi GmbH a BM
      (Vec C-141/22)
      (2022/C 198/37)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesgericht für Zivilrechtssachen Graz
      
         Účastníci konania pred vnútroštátnym súdom
      
      
         Žalobkyňa: TLL The Longevity Labs GmbH
      
         Žalovaní: Optimize Health Solutionsmi GmbH a BM
      
         Prejudiciálne otázky
      
      
                  1.
               
               
                  Má sa článok 3 ods. 2 písm. a) bod iv) nariadenia (EÚ) 2015/2283 (1) vykladať tak, že „múka z pohánkových klíčkov s vysokým obsahom spermidínu“ predstavuje novú potravinu, ak sa pred 15. májom 1997 v Európskej únii používala vo významnej miere na ľudskú spotrebu len múka z pohánkových klíčkov s nezvýšeným obsahom spermidínu alebo ak má po tomto dni históriu bezpečného používania, nezávisle od toho, ako sa spermidín dostáva do múky z pohánkových klíčkov?
               
            
                  2.
               
               
                  V prípade zápornej odpovede na prvú otázku: Má sa článok 3 ods. 2 písm. a) bod vii) nariadenia vykladať tak, že pojem výrobného postupu pri výrobe potraviny zahŕňa aj postupy v prvovýrobe?
               
            
                  3.
               
               
                  V prípade kladnej odpovede na druhú otázku: Je v otázke novosti výrobného postupu v zmysle článku 3 ods. 2 písm. a) bodu vii) nariadenia Európskeho parlamentu a Rady (EÚ) z 25. novembra 2015 o nových potravinách relevantné, či samotný výrobný postup ešte nikdy nebol aplikovaný pri žiadnej potravine alebo či nebol aplikovaný pri posudzovanej potravine?
               
            
                  4.
               
               
                  V prípade zápornej odpovede na druhú otázku: Ide v prípade klíčenia semien pohánky v živnom roztoku obsahujúcom spermidín o proces prvovýroby vo vzťahu k rastline, na ktorý sa neuplatňujú predpisy potravinového práva, najmä nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, pretože rastlina pred zberom ešte nie je potravinou [článok 2 písm. c) nariadenia (ES) č. 178/2002 (2)]?
               
            
                  5.
               
               
                  Je rozdiel, či živný roztok obsahuje prírodný alebo syntetický spermidín?
               
            
         (1)  Nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (Ú. v. EÚ L 327, 2015, s. 1).
      
         (2)  Nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 2002, s. 1; Mim. vyd. 15/006, s. 463).